钦定古今图书集成/明伦汇编/官常典/第649卷 > 祝干寿
## 钦定古今图书集成/明伦汇编/官常典/第649卷 > 祝干寿

按《苏州府志》：“干寿，字健卿，应城人。嘉靖三十二年癸
丑进士。任昆山令。开敏流利，且能通晓土俗，而缓急
布之，民安其教，乐其惠。甲寅四月，倭寇猝至，薄东关，
猬集城下。干寿微服乘城，募民守御，措置秩然，士庶
莫不感奋。与荐绅王任用、朱隆禧，孝廉归有光、丁允
亨、秦沾等共画便宜，鼓励诸生。藩蔚卿、晋日亨、陈维”、
柴秩、柴辅元等率众亲斗，烧其船，贼遂转向西关，攻
城益急。城垂破，干寿执金钲鼓之，不为动。忽见一老
父曰：“但沸桐油，杂厮秽沃之，贼可擒也。”如言试之，果
得渠魁二大王，缚旌竿射杀之，贼乃解围去。及循城，
憩土神，卜将军祠，其像即西关。老父遂上其事，春秋
祀之，此皆干寿至诚感神所致也。以艰去。后擢御史，
崑民祀之，卜神祠右，黄冈樊玉衡题其祠曰“胜生”，且
为之记。